Publication: Magyar Közlöny
Issue: MK-2000-23 (Year: 2000, Number: 23)
Era: 1990-2004
Section: személyes adatok védelméről és a közérdekű adatok nyilvánosságáról szóló 1992. évi LXIII. törvény (a továbbiakban:
Paragraph Index: 1300

e) A Kuratórium tagjain kívül a Kuratórium ülésén állandó meghívottként tanácskozási joggal részt vehetnek a Felügyelő Bizottság tagjai, az Alapító képviselője, a Közalapítványi Iroda Igazgatója, a Kuratórium tagjának akadályoztatása esetén meghívottként, tanácskozási joggal a delegáló szervezetek által megválasztott vagy kijelölt egy-egy személy, továbbá közreműködőként a Közalapítványi Irodának a Közalapítvány Igazgatója által kijelölt munkatársai és az adott napirendi pont tárgyalásához meghívott személyek. A kuratóriumi ülésen más személyek részvételéről, a tanácskozási jog megadásáról a Kuratórium nyílt szavazással, egyszerű szótöbbséggel dönt. Zárt ülést kell elrendelni, ha az ülésen más személyek részvétele az adatvédelmi törvény rendelkezéseibe ütközne. A zárt ülés elrendeléséről a Kuratórium nyílt szavazással, egyszerű szótöbbséggel dönt.

Source: https://magyarkozlony.hu/hivatalos-lapok/223f60ffd2fe87e07c1117b99868ceb7ae141f50/dokumentumok/e77b712ceef2ab308b704426cadfc69cdb8876a7/letoltes